## Pravilnik o izmjenama Pravilnika o razvrstavanju, označavanju, obilježavanju i pakiranju opasnih kemikalija

### NN 64/2009 (3.6.2009.), Pravilnik o izmjenama Pravilnika o razvrstavanju, označavanju, obilježavanju i pakiranju opasnih kemikalija

MINISTARSTVO ZDRAVSTVA I SOCIJALNE SKRBI

1447

Na temelju članka 27. stavka 5. i 28. stavka 2. Zakona o kemikalijama (»Narodne novine« br. 150/05 i 53/08) ministar zdravstva i socijalne skrbi uz suglasnost ministra gospodarstva, rada i poduzetništva donosi

PRAVILNIK

O IZMJENAMA PRAVILNIKA O RAZVRSTAVANJU, OZNAČAVANJU, OBILJEŽAVANJU I PAKIRANJU OPASNIH KEMIKALIJA

Članak 1.

U Pravilniku o razvrstavanju, označavanju, obilježavanju i pakiranju opasnih kemikalija («Narodne novine« br. 23/08) u članku 1. podstavak 2. mijenja se i glasi:

»– tvari i pripravaka koji prema odredbama članaka 4., 5. i 6. ovoga Pravilnika nisu opasni, ali mogu u određenim slučajevima predstavljati opasnost za korisnika.«

Članak 2.

U članku 2. Tablica 1. mijenja se i glasi:

Tablica 1. Koncentracija koju treba uzimati u obzir za:

|  |  |  |
| --- | --- | --- |
| Opasna svojstva tvari | Plinoviti pripravci (volumni %) | Drugi pripravci (maseni %) |
| Vrlo otrovno | ≥ 0,02 | ≥ 0,1 |
| Otrovno | ≥ 0,02 | ≥ 0,1 |
| Kancerogeno, kategorija 1 ili 2 | ≥ 0,02 | ≥ 0,1 |
| Mutageno, kategorija 1 ili 2 | ≥ 0,02 | ≥ 0,1 |
| Reprotoksično, kategorija 1 ili 2 | ≥ 0,02 | ≥ 0,1 |
| Štetno za zdravlje | ≥ 0,2 | ≥ 1 |
| Nagrizajuće | ≥ 0,02 | ≥ 1 |
| Nadražujuće | ≥ 0,2 | ≥ 1 |
| Dovodi do preosjetljivosti | ≥ 0,2 | ≥ 1 |
| Kancerogeno, kategorija 3 | ≥ 0,2 | ≥ 1 |
| Mutageno, kategorija 3 | ≥ 0,2 | ≥ 1 |
| Reprotoksično, kategorija 3 | ≥ 0,2 | ≥ 1 |
| Opasno za okoliš N |  | ≥ 0,1 |
| Opasno za okoliš (ozonski omotač) | ≥ 0,1 | ≥ 0,1 |
| Opasno za okoliš |  | ≥ 1 |

Članak 3.

U članku 3. stavak 2. mijenja se i glasi:

»(2) Opća mjerila razvrstavanja i označavanja tvari i pripravaka navedena su u Prilogu VI. ovoga Pravilnika, osim kada se upotrebljavaju druga mjerila, navedena u člancima 4., 5. ili 6. ovoga Pravilnika i prilozima VII. do XIII. ovoga Pravilnika.«

Članak 4.

U članku 7. stavku 1. točki d) riječ: »sa« briše se.

U točki f) riječi: »štetno za zdravlje« zamjenjuju se riječju: »štetno«.

Članak 5.

U članku 8. stavku 5. riječi: »Takve tvari smiju se stavljati u promet samo pod posebnim uvjetima sukladno propisu kojim je uređeno prijavljivanje nove tvari.« brišu se.

Članak 6.

Članak 12. mijenja se i glasi:

»Sigurnosno-tehnički list mora biti usklađen s odredbom članka 29. Zakona o kemikalijama i ispunjen sukladno odredbama Pravilnika o ispunjavanju Sigurnosno-tehničkog lista (»Narodne novine« broj 39/09).«

Članak 7.

Članak 14. briše se.

Članak 8.

Prilozi Pravilnika od I. do XIV. zamjenjuju se novim prilozima od I. do XIV. koji su sastavni dio ovoga Pravilnika i objavljeni su na službenim internetskim stranicama »Narodnih novina« (http://narodne-novine.nn.hr/).

Članak 9.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/09-04/20
Urbroj: 534-07-09-1
Zagreb, 26. svibnja 2009.

Ministar
mr. Darko Milinović, dr. med., v. r.

**PRILOG I.**

LISTA OPASNIH TVARI

[I. dio](dodatni/401403.pdf)
[II. dio (lista)](dodatni/401404.pdf)
 **PRILOG II.**

[GRAFIČKI ZNAKOVI (SIMBOLI) I OZNAKE UPOZORENJA ZA OPASNE TVARI I PRIPRAVKE](dodatni/401405.pdf)
 **PRILOG III.**
[OZNAKE UPOZORENJA »R« ZA OZNAČAVANJE OPASNIH TVARI I PRIPRAVAKA](dodatni/401406.pdf)

 **PRILOG IV.**

[OZNAKE OBAVIJESTI « S» ZA OZNAČAVANJE OPASNIH TVARI I PRIPRAVAKA](dodatni/401407.pdf)

 **PRILOG V.**

METODE ISPITIVANJA FIZIKALNO KEMIJSKIH, TOKSIKOLOŠKIH I EKOTOKSIKOLOŠKIH SVOJSTAVA

[PRILOG VA.](dodatni/401408.pdf)[PRILOG VB.](dodatni/401409.pdf)
[PRILOG VC.](dodatni/401410.pdf)

**PRILOG VI.**

[OPĆI ZAHTJEVI I MJERILA ZA RAZVRSTAVANJE I OZNAČAVANJE  OPASNIH TVARI I PRIPRAVAKA](dodatni/401411.pdf)

**PRILOG VII.**

[METODE OCJENJIVANJA FIZIKALNO-KEMIJSKIH SVOJSTAVA PRIPRAVAKA (U SKLADU S ČLANKOM 5.)](dodatni/401412.pdf)**PRILOG VIII.**

[METODE OCJENJIVANJA OPASNOSTI PRIPRAVAKA ZA ZDRAVLJE LJUDI](dodatni/401413.pdf)

**PRILOG IX.**

[METODE OCJENJIVANJA OPASNOSTI ZA OKOLIŠ PRIPRAVAKA](dodatni/401414.pdf)

**PRILOG X.**

[POSEBNE ODREDBE U VEZI S OZNAČAVANJEM ODREĐENIH PRIPRAVAKA](dodatni/401415.pdf)

**PRILOG XI.**

[TAJNOST KEMIJSKOG IDENTITETA TVARI](dodatni/401416.pdf)

**PRILOG XII.**

[POSEBNE ODREDBE ZA SPREMNIKE S PRIPRAVCIMA KOJI SE NUDE ODNOSNO PRODAJU KAO PREDMETI ZA OPĆU UPORABU](dodatni/401417.pdf)

 **PRILOG XIII.**

[SLITINE, PRIPRAVCI KOJI SADRŽE POLIMERE, PRIPRAVCI KOJI SADRŽE ELASTOMERE](dodatni/401418.pdf)

**PRILOG XIV.**

[UPORABLJENE KRATICE](dodatni/401419.pdf)

Pravilnik, NN 64/2009-1447
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)